Vojislav Šešelj

Vojislav Šešelj es un nationalist politico de Serbia. Il nascet li 11-im octobre 1956 in Sarajevo (hodie: Bosnia e Herzegovina) e es li presidente e fundator del extrem nationalist Serb Radical Partise. Inter li annu 2003 e 2014 Vojislav Šešelj esset arestat in Den Haag sub li suspection de esser responsabil por crimines in Croatia durant li guerre inter 1992 e 1995.

Personal e professional vive
Inter 1973 e 1976 Šešelj studiat jurisprudentie in Sarajevo. Pos to il laborat in li Universitá Sarajevo in li facultá de jurisprudentie e political scientie.

Vojislav Šešelj propaga li idé de un grand serb state quel contine anc Kosovo, Bosnia e Herzegovina e li max grand parte de Croatia. Il esset ja in Yugoslavia pro su political activitá arestat quel vezes.

Vojislav Šešelj es maritat con Jadranka Šešelj e li cuple have quar filios Nikola, Aleksandar, Mihajlo e Luka.

Political cariera
 1991 Vojislav Šešelj fundat in Kragujevac li nationalist Serb Radical Partise e es desde su fundation li presidente del partise.
 1998-2000 Šešelj esset vice-prim-ministre de Serbia.
 2003 Vojislav Šešelj es acusat per li International Tribunale por Crimines in li Guerre de Yugoslavia. Il voluntarimem viagea a Den Haag al tribunale e es arestat.
 2014 Šešelj retorna ex li areste in Den Haag a Serbia li 12-im de october 2014. On liberat Šešelj pro il es maladijat de cancere. Vojislav Šešelj anunciat que il vole esser denov activ in li politica por su Serb Radical Partise de quel presidente il ancor es.
 2016 Šešelj es electet in li parlament de Serbia por li Serb Radical Partise.
 2017 Vojislav Šešelj candidat por li oficie del presidente de Serbia, ma recivet solmen 4,47 percentes e finit ye li 5-im rang.

Categorie: Serbia